# Bayer

### от Уикипедия, свободната енциклопедия

Bayer AG
Картинка:Bayerlogo.gif
Основана: | 1863
Седалище: | Леверкузен, Германия
Служители: | 93 300 (2005)
Продукти: | химия, медикаменти
Уеб сайт: | http://www.bayer.de/

Байер (на немски: Bayer) е световноизвестна химико-фармацевтична компания, действаща в международен мащаб, със седалище в гр. Леверкузен, Германия. В днешни дни компанията заема едно от челните места в света в сектора на химическата и фармацевтичната промишленост. Фирмата е основана през 1863 г., след което е погълната от IG Farbenindustrie AG. През 1951 г. компанията е основана наново. Днес Байер разполага с 350 дружества и 93 300 работника (състояние към 31 март 2005 г.). През 2004 г. Байер приключва с печалба от 2,117 млрд. евро при оборот от над 25 млрд. евро.

Оперативната структура на концерна се състои от три по-малки фирми:

- Bayer HealthCare AG
- Bayer CropScience AG
- Bayer MaterialScience AG

Повечето хора по света свързват името на компанията със световноизвестния медикамент аспирин.

Лого на фирмата е така нареченият Байер-кръст - в окръжност хоризонтално и вертикално е изписано името Bayer. На предшественика на този знак е имало лъв с крила, който е застанал върху земно кълбо. През 1930 г. в Леверкузен е инсталирана най-голямата за времето си светеща реклама на света. Диаметърът й е бил 72 м, като са светели 2200 електрически крушки. Съоръжението е било окачено на два 126-метрови комина. През 1958 г. диаметърът е намален на 51 м.

## [редактиране] История

Компанията е основана на 1 август 1863 г. в гр. Бармен - днес квартал на Вупертал. Основатели на Байер са Фридрих Байер и Йохан Фридрих Вескот. Пръв приоритет на младата фирма е производството на синтетични багрила. Първата голяма фабрика възниква по-късно във Вупертал-Елберфелд, където по-късно биват открити и голяма част от важните и емблематични за фирмата лекарствени средства като аспирин, сулфонамида пронтозил (Нобелова награда за 1939 г. на Герхард Домак за откриване на антибактериалното му действие) и дори хероин. Това е направило Байер още във Вупертал концерн от световно значение. Разположението на Вупертал обаче не е позволявало по-нататъшно развитие. Тогава химикът от Вупертал и наследник на Фридрих Байер, Карл Дуисбург открива необходимата земя около едно градче – Висдорф, което по- късно става Леверкузен.

Развитие

В следващите години фирмата се развива много бързо. Броят на работещите нараства от 3-ма при създаването й през 1863 г. до над 300 през 1881 г. По нататъшната експанзия на фирмата бива опосредствана от превръщането на дружеството през 1881 г. в акционерно. Изследователския отдел бива развит от Карл Дуисбург. Така във Вупертал-Елберфелд възниква модерна научна лаборатория. До края на века предприятието се развива като се търсят и нови полета на дейност. Към производството на бои, от което са били основната част на приходите, бива развито и производството на фармацевтични средства. През 1897 г. за първи път бива синтезиран хероин. А най-известният резултат от изследователската дейност на Байер е пуснатият на пазара през 1899 г. аспирин. През 1904 г. Байер започва и производството на фотореактиви и химикали. След като Вупертал-Елберфелд става прекалено малък за развитието на концерна, през 1912 г. седалището на фирмата е преместено в Леверкузен.

През 1913 г. фирмата вече има около 10 000 работника, от които около 1 000 извън страната. Концернът основава дъщерни дружества във Франция, Великобритания, Белгия, Русия и САЩ. През 1913 г. 80 % от оборота на фирмата се формира от износ.

Последиците от Първата световна война

След Първата световна война предприятието губи голяма част от своите пазари. В Русия дъщерната фирма бива национализирана, в САЩ дъщерното дружество с цялата собственост и патентите бива конфискувано и продадено на конкурентните фирми. Оборотът на фирмата спада с около една трета в периода между 1913 и 1919 г. През този период Байер е също един от основните производители на бойни отровни газове за фронта.

### [редактиране] Външни препратки

- http://www.bayer.com/ Сайт на фирмата
- http://www.bayercropscience.com/
- http://www.cbgnetwork.org/index2.html Coalition against BAYER-Dangers.

Взето от „http://bg.wikipedia.org../../../b/a/y/Bayer.html“.

Категории: Германски компании

##### Views

- Статия
- Беседа
- Текуща версия

##### Търсене

##### На други езици

- Català
- Dansk
- Deutsch
- English
- Español
- فارسی
- Français
- Bahasa Indonesia
- Italiano
- 日本語
- Lietuvių
- Nederlands
- Polski
- Русский
- Slovenščina
- Svenska
- ไทย
- 中文